als_Latn dik_Latn sag_Latn
Suspendohet nga puna zyrtari i Ministrisë së DrejtësisëPublikuar 1 year ago në Zëri
Ditë më parë, Policia e Kosovës pati arrestuar një të dyshuar për marrje ryshfeti. I dyshuari ka qenë zyrtar në Shërbimin Sprovues të Kosovës në rajonin e Prishtinës.
Ndërkaq, me të marrë konfirmimin nga Prokuroria përkatëse që Zyrtari i Shërbimit Sprovues të Kosovës – Regjioni i Prishtinës, B.B dyshohet që ka keqpërdorur pozitën zyrtare, Ministria e Drejtësisë ka reaguar menjëherë dhe ka suspenduar atë nga puna.
“Ministria e Drejtësisë fton të gjithë qytetarët e Republikës së Kosovës, që të raportojnë në organet kompetente rastet eventual të keqpërdorimit të pozitës zyrtarë nga cili do i punësuar në Ministrinë e Drejtësisë”, thuhet në një njoftim të MD-së.
Ndryshe, Shërbimi Sprovues i Kosovës, përkatësisht Shërbimi për Ekzekutimin e Dënimeve Alternative dhe Riintegrimin Shoqëror të personave të dënuar, është përgjegjës për Ekzekutimin e dënimeve dhe masave alternative, mbikëqyrjen, risocializimin, riintegrimin dhe rehabilitimin e të gjithë personave që kanë kryer vepra penale të ndëshkueshme sipas ligjeve të aplikueshme në Republikën e Kosovës. /Zëri/
als_Latn als_Latn als_Latn als_Latn als_Latn